**ΔΗΛΩΣΗ ΑΚΕΡΑΙΟΤΗΤΑΣ[[1]](#footnote-2)**

**ΕΤΑΙΡΟΥ ΥΠΟΨΗΦΙΟΥ ΦΟΡΕΑ ΥΛΟΠΟΙΗΣΗΣ**

**-**

**ΠΡΟΓΡΑΜΜΑ «ΘΕΜΑΤΙΚΕΣ ΔΩΡΕΕΣ» –**

**3ος Κύκλος – Περίοδος 2025-2026** (εφεξής το «**Πρόγραμμα**»)

###### *\* Προς υπογραφή μέσω της εφαρμογής «Ψηφιακή Βεβαίωση Εγγράφου»:* [*https://www.gov.gr/ipiresies/polites-kai-kathemerinoteta/psephiaka-eggrapha-gov-gr/psephiake-bebaiose-eggraphou*](https://www.gov.gr/ipiresies/polites-kai-kathemerinoteta/psephiaka-eggrapha-gov-gr/psephiake-bebaiose-eggraphou)

###### Προς το Ίδρυμα Μποδοσάκη, το Κοινωφελές Ίδρυμα Ιωάννη Σ. Λάτση και το ΤΙΜΑ Κοινωφελές Ίδρυμα (εφεξής πιο κάτω χάριν συντομίας από κοινού τα «Ιδρύματα»):

|  |  |
| --- | --- |
| Τόπος |  |
| Ημερομηνία |  |
| Δηλών -Δηλούσα |  |
| ΑΦΜ δηλούντος - δηλούσας |  |
| ΑΔΤ δηλούντος-δηλούσας |  |
| Διεύθυνση κατοικίας δηλούντος - δηλούσας  |  |
| E-mail & Τηλέφωνο επικοινωνίας δηλούντος-δηλούσας |  |
| Ιδιότητα |  |
| Επωνυμία Εταίρου |  |
| Δήμος Έδρας Εταίρου |  |
| Διεύθυνση Εταίρου |  |
| ΑΦΜ Εταίρου |  |
| ΔΟΥ Εταίρου |  |
| Τίτλος Προτεινόμενου Έργου  |  |
| Υποψήφιος Φορέας Υλοποίησης (εφεξής ο «**Φορέας Υλοποίησης**») |  |

**Ο παρακάτω υπογράφων – Η παρακάτω υπογράφουσα, ενεργώντας υπό την ανωτέρω ιδιότητα μου, ΔΗΛΩΝΩ ΥΠΕΥΘΥΝΑ ΟΤΙ:**

1. Όλες ανεξαιρέτως οι πληροφορίες που περιλαμβάνονται στην αίτηση του Φορέα Υλοποίησης για τη λήψη Επιχορήγησης για το πιο πάνω Έργο στο πλαίσιο του Προγράμματος και οι οποίες αφορούν στον ως άνω Εταίρο που εκπροσωπώ είναι πλήρεις και αληθείς και η εν λόγω αίτηση δεν θίγει καθ’ οιονδήποτε τρόπο δικαιώματα διανοητικής (πνευματικής και βιομηχανικής) ιδιοκτησίας οποιουδήποτε εμπλεκόμενου προσώπου ή/και τρίτων.
2. Ο ως άνω Εταίρος που εκπροσωπώ πληροί τα κριτήρια γενικής επιλεξιμότητας για την υποβολή αίτησης επιχορήγησης και τη σύναψη της σύμβασης επιχορήγησης, όπως αυτά προσδιορίζονται στην Πρόσκληση και στις Οδηγίες Υποβολής Αιτήσεων του Προγράμματος.
3. Ο Εταίρος που εκπροσωπώ έχει λάβει πλήρη και σαφή γνώση των όρων της Πρόσκλησης, των Οδηγιών Υποβολής Αιτήσεων και εν γένει όλων των εγγράφων του Προγράμματος, αποδέχεται αυτούς ρητά και ανεπιφύλακτα και δεσμεύεται ότι θα συμμετέχει με την ιδιότητα του αυτή στην υλοποίηση του επιλεγέντος Έργου σε απόλυτη συμμόρφωση με τους εν λόγω όρους, τους όρους της οικείας σύμβασης επιχορήγησης που θα συναφθεί, την εφαρμοστέα εθνική και ενωσιακή νομοθεσία, καθώς και τα υψηλότερα ηθικά πρότυπα διαφάνειας και λογοδοσίας.
4. Ο ως άνω Εταίρος που εκπροσωπώ δεν έχει εμπορική ιδιότητα, μήτε κατά το τυπικό μήτε κατά το ουσιαστικό σύστημα.
5. Το πιο πάνω προς υλοποίηση Έργο δεν έχει θρησκευτικό, πολιτικό ή συνδικαλιστικό – επαγγελματικό χαρακτήρα.
6. Ο ως άνω Εταίρος που εκπροσωπώ συμμορφώνεται απολύτως στο εκάστοτε εφαρμοστέο κανονιστικό - εθνικό και ενωσιακό - πλαίσιο κατά την άσκηση των δραστηριοτήτων του.
7. **Οι καταστατικοί σκοποί** του ως άνω Εταίρου που εκπροσωπώ συμμορφώνονται απολύτως με τις αρχές της Ευρωπαϊκής Ένωσης (EU VALUES), όπως αποτυπώνονται στο άρθρο 2 της Συνθήκης για την Ευρωπαϊκή Ένωση και τη Χάρτα των Θεμελιωδών Δικαιωμάτων της Ευρωπαϊκής Ένωσης (άρθρο 21)[[2]](#footnote-3), και σέβονται τα δικαιώματα των παιδιών, όπως περιγράφονται στο άρθρο 24 της Χάρτας των Θεμελιωδών Δικαιωμάτων της Ευρωπαϊκής Ένωσης, τη Σύμβαση για τα Δικαιώματα του Παιδιού των Ηνωμένων Εθνών και εν γένει το ευρωπαϊκό και διεθνές κανονιστικό – νομικό πλαίσιο για τα δικαιώματα των παιδιών.
8. **Κατά την άσκηση των δραστηριοτήτων του** ο ως άνω Εταίρος που εκπροσωπώ συμμορφώνεται απολύτως με τις αρχές της Ευρωπαϊκής Ένωσης (EU VALUES), όπως αποτυπώνονται στο άρθρο 2 της Συνθήκης για την Ευρωπαϊκή Ένωση και τη Χάρτα των Θεμελιωδών Δικαιωμάτων της Ευρωπαϊκής Ένωσης (άρθρο 21), και σέβεται τα δικαιώματα των παιδιών, όπως περιγράφονται στο άρθρο 24 της Χάρτας των Θεμελιωδών Δικαιωμάτων της Ευρωπαϊκής Ένωσης, τη Σύμβαση για τα Δικαιώματα του Παιδιού των Ηνωμένων Εθνών και εν γένει το ευρωπαϊκό και διεθνές κανονιστικό – νομικό πλαίσιο για τα δικαιώματα των παιδιών.
9. **Το πιο πάνω επιλεγέν προς επιχορήγηση Έργο** συμμορφώνεται απολύτως με τις αρχές της Ευρωπαϊκής Ένωσης (EU VALUES), όπως αποτυπώνονται στο άρθρο 2 της Συνθήκης για την Ευρωπαϊκή Ένωση και τη Χάρτα των Θεμελιωδών Δικαιωμάτων της Ευρωπαϊκής Ένωσης (άρθρο 21), και σέβεται τα δικαιώματα των παιδιών, όπως περιγράφονται στο άρθρο 24 της Χάρτας των Θεμελιωδών Δικαιωμάτων της Ευρωπαϊκής Ένωσης, τη Σύμβαση για τα Δικαιώματα του Παιδιού των Ηνωμένων Εθνών και εν γένει το ευρωπαϊκό και διεθνές κανονιστικό – νομικό πλαίσιο για τα δικαιώματα των παιδιών.
10. Ο ως άνω Εταίρος που εκπροσωπώ θα υλοποιήσει το πιο πάνω επιλεγέν Έργο με απόλυτο σεβασμό στις αρχές της Ευρωπαϊκής Ένωσης (EU VALUES), όπως αποτυπώνονται στο άρθρο 2 της Συνθήκης για την Ευρωπαϊκή Ένωση και τη Χάρτα των Θεμελιωδών Δικαιωμάτων της Ευρωπαϊκής Ένωσης (άρθρο 21), και στα δικαιώματα των παιδιών, όπως περιγράφονται στο άρθρο 24 της Χάρτας των Θεμελιωδών Δικαιωμάτων της Ευρωπαϊκής Ένωσης, τη Σύμβαση για τα Δικαιώματα του Παιδιού των Ηνωμένων Εθνών και εν γένει το ευρωπαϊκό και διεθνές κανονιστικό – νομικό πλαίσιο για τα δικαιώματα των παιδιών.
11. Ο Εταίρος που εκπροσωπώ **δεν** εγκρίνει, υποστηρίζει ή προάγει καθ’ οιονδήποτε τρόπο (συμπεριλαμβανομένων των επικοινωνιακών στρατηγικών ή δημόσιων μηνυμάτων) οποιουδήποτε τύπου φυσική ή/και ψυχική βία σε βάρος γυναικών, παιδιών και άλλων ευάλωτων ομάδων.
12. Τα μέλη, οι εταίροι, τα πρόσωπα που συμμετέχουν στη διοίκηση, οι προστηθέντες και βοηθοί εκπλήρωσης, οι υπεργολάβοι και εν γένει συνεργάτες του Εταίρου που εκπροσωπώ δεν εγκρίνουν, υποστηρίζουν ή προάγουν καθ’ οιονδήποτε τρόπο (συμπεριλαμβανομένων των επικοινωνιακών στρατηγικών ή δημόσιων μηνυμάτων) οποιουδήποτε τύπου φυσική ή/και ψυχική βία σε βάρος γυναικών, παιδιών και άλλων ευάλωτων ομάδων, ούτε έχουν διαπράξει ή κατηγορηθεί ότι έχουν διαπράξει οποιουδήποτε τύπου φυσική ή/και ψυχική βία σε βάρος γυναικών, παιδιών και άλλων ευάλωτων ομάδων.
13. Ο ως άνω Εταίρος που εκπροσωπώ θα υλοποιήσει το επιλεγέν Έργο **δίχως** να λάβουν χώρα δραστηριότητες που δεν συμμορφώνονται στις αρχές της Ευρωπαϊκής Ένωσης (EU VALUES) ή δεν σέβονται το ευρωπαϊκό και διεθνές κανονιστικό – νομικό πλαίσιο δικαιωμάτων των παιδιών ή συνιστούν έγκριση – υποστήριξη οποιουδήποτε τύπου φυσικής ή/και ψυχικής βίας σε βάρος γυναικών, παιδιών και άλλων ευάλωτων ομάδων.
14. Ο Εταίρος που εκπροσωπώ διαπνέεται από τη φιλοσοφία της προαγωγής των βέλτιστων συμφερόντων των παιδιών και των αρχών της μη πρόκλησης ζημίας, προασπίζοντας τα δικαιώματα των παιδιών, όπως αυτά προβλέπονται στο ευρωπαϊκό και διεθνές κανονιστικό πλαίσιο, συμπεριλαμβανομένης της Σύμβασης για τα Δικαιώματα του Παιδιού των Ηνωμένων Εθνών.
15. **Στο μέτρο που το επιλεγέν προς επιχορήγηση έργο περιλαμβάνει δράσεις με άμεση επαφή με παιδιά,** ο Εταίρος που εκπροσωπώ εγγυάται ότι έχει θεσπίσει, εφαρμόζει και θα συνεχίσει να εφαρμόζει πλήρη και αξιόπιστη Πολιτική Προστασίας Παιδιών, η οποία καλύπτει τις τέσσερις (4) περιοχές ενδιαφέροντος που περιγράφονται στα Keeping Children Safe Child Safeguarding Standards[[3]](#footnote-4).
16. Αναγνωρίζω ότι η ευρύτερη, εκτός αυστηρού πλαισίου εκτέλεσης της Σύμβασης, κοινωνική συμπεριφορά του Εταίρου που εκπροσωπώ, των μελών, των εταίρων, των προσώπων που συμμετέχουν στη διοίκηση, των προστηθέντων και βοηθών εκπλήρωσης, των υπεργολάβων και εν γένει συνεργατών του, θα είναι απολύτως σύμφωνη με τις παραπάνω αρχές και εν πάση περιπτώσει θα είναι τέτοια, ώστε να μην απειλείται, έστω ελάχιστον, η καλή φήμη του Προγράμματος και του Ιδρύματος.
17. Ο Εταίρος που εκπροσωπώ έχει λάβει γνώση του Κώδικα Επαγγελματικής Δεοντολογίας και των Πολιτικών του Ιδρύματος Μποδοσάκη που έχουν δημοσιοποιηθεί στην ιστοσελίδα του (<https://www.bodossaki.gr/to-idryma/politikes-toy-idrymatos/>) (εφεξής τα «**Κανονιστικά Κείμενα**»), όπως ισχύουν κάθε φορά, και θα τηρεί πιστά το σύνολο των διατάξεων των άνω Κανονιστικών Κειμένων. Ο Εταίρος που εκπροσωπώ θα διασφαλίζει ότι το προσωπικό, οι τυχόν υπεργολάβοι, οι προμηθευτές και εν γένει συνεργάτες του θα μελετήσουν, κατανοήσουν και θα συμμορφώνονται στις διατάξεις των Κανονιστικών Κειμένων καθ’ όλη τη διάρκεια της εκτέλεσης του Έργου - Προγράμματος. Τέλος, αναγνωρίζω ότι τυχόν παραβίαση των διατάξεων των Κανονιστικών Κειμένων από τον Εταίρο που εκπροσωπώ, τα στελέχη του, τυχόν υπεργολάβους του, προμηθευτές και εν γένει συνεργάτες του θα συνιστά σημαντική παραβίαση των όρων της σύμβασης επιχορήγησης – δωρεάς μεταξύ του ιδίου και των Ιδρυμάτων αντίστοιχα και θα συνεπάγεται τις συμβατικά προβλεπόμενες, καθώς και τις συναφείς νόμιμες κυρώσεις.
18. Ο Εταίρος που εκπροσωπώ εγγυάται ότι για το επιλεγέν προς επιχορήγηση Έργο δεν συντρέχει οποιοδήποτε ενδεχόμενο – οποιοσδήποτε κίνδυνος διπλής χρηματοδότησης, καθώς επίσης και ότι οι προμήθειες (ή/και οι υπεργολαβίες, εάν προβλέπεται) για την υλοποίηση του Έργου θα είναι απολύτως απαλλαγμένες από συνθήκες σύγκρουσης συμφερόντων και αθέμιτες – ανήθικες πρακτικές. Εν γένει δεσμεύεται ότι οι σχετικές αναθέσεις προμηθειών (ή/και των υπεργολαβιών, εάν προβλέπεται), όπως και η εκτέλεση αυτών, θα λάβουν χώρα με απολύτως δίκαιες, διαφανείς, αποτελεσματικές και σύμφωνες με την εφαρμοστέα νομοθεσία και τους όρους του Προγράμματος, διαδικασίες.
19. Ο Εταίρος που εκπροσωπώ εγγυάται ότι δεν θα αποκομίσει οποιασδήποτε φύσεως έσοδα από το έργο ή δια της υλοποιήσεως του Έργου.
20. O ως άνω Εταίρος που εκπροσωπώ πληροί όλες τις ακόλουθες προϋποθέσεις:
	1. Δεν τελεί υπό πτώχευση, αναγκαστική διαχείριση, εκκαθάριση, διαδικασία συνδιαλλαγής με πιστωτές του, οποιοδήποτε δικαστικό περιορισμό ή υποχρέωση συμμόρφωσης προς δικαστικές αποφάσεις ή διαταγές ή άλλες παρόμοιες διαδικασίες (π.χ. διορισμό διοίκησης).
	2. Οι εταίροι, οι νόμιμοι εκπρόσωποι, οι διαχειριστές, τα μέλη του Διοικητικού ή του Εποπτικού Συμβουλίου και εν γένει τα μέλη των οργάνων διοίκησής του δεν έχουν καταδικαστεί για οποιοδήποτε ποινικό αδίκημα από τα πιο κάτω αναφερόμενα:

**α)** συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος (ΕΕ L 300 της 11.11.2008 σ.42), και τα εγκλήματα του άρθρου 187 του Ποινικού Κώδικα (εγκληματική οργάνωση),

**β)** ενεργητική δωροδοκία, όπως ορίζεται στο άρθρο 3 της σύμβασης περί της καταπολέμησης της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών-μελών της Ένωσης (ΕΕ C 195 της 25.6.1997, σ. 1) και στην παρ. 1 του άρθρου 2 της απόφασης-πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και όπως ορίζεται στο εθνικό δίκαιο του οικονομικού φορέα, και τα εγκλήματα των άρθρων 159Α (δωροδοκία πολιτικών προσώπων), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 237Α παρ. 2 (εμπορία επιρροής – μεσάζοντες), 396 παρ. 2 (δωροδοκία στον ιδιωτικό τομέα) του Ποινικού Κώδικα,

**γ)** απάτη, εις βάρος των οικονομικών συμφερόντων της Ένωσης, κατά την έννοια των άρθρων 3 και 4 της Οδηγίας (ΕΕ) 2017/1371 του Ευρωπαϊκού Κοινοβουλίου και του Συμβουλίου της 5ης Ιουλίου 2017 σχετικά με την καταπολέμηση, μέσω του ποινικού δικαίου, της απάτης εις βάρος των οικονομικών συμφερόντων της Ένωσης (L 198/28.07.2017) και τα εγκλήματα των άρθρων 159Α (δωροδοκία πολιτικών προσώπων), 216 (πλαστογραφία), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 242 (ψευδής βεβαίωση, νόθευση κ.λπ.) 374 (διακεκριμένη κλοπή), 375 (υπεξαίρεση), 386 (απάτη), 386Α (απάτη με υπολογιστή), 386Β (απάτη σχετική με τις επιχορηγήσεις), 390 (απιστία) του Ποινικού Κώδικα και των άρθρων 155 επ. του Εθνικού Τελωνειακού Κώδικα (ν. 2960/2001, Α’ 265), όταν αυτά στρέφονται κατά των οικονομικών συμφερόντων της Ευρωπαϊκής Ένωσης ή συνδέονται με την προσβολή αυτών των συμφερόντων, καθώς και τα εγκλήματα των άρθρων 23 (διασυνοριακή απάτη σχετικά με τον ΦΠΑ) και 24 (επικουρικές διατάξεις για την ποινική προστασία των οικονομικών συμφερόντων της Ευρωπαϊκής Ένωσης) του ν. 4689/2020 (Α’ 103),

**δ)** τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 3-4 και 5-12 της Οδηγίας (ΕΕ) 2017/541 του Ευρωπαϊκού Κοινοβουλίου και του Συμβουλίου της 15ης Μαρτίου 2017 για την καταπολέμηση της τρομοκρατίας και την αντικατάσταση της απόφασης-πλαισίου 2002/475/ΔΕΥ του Συμβουλίου και για την τροποποίηση της απόφασης 2005/671/ΔΕΥ του Συμβουλίου (ΕΕ L 88/31.03.2017) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 14 αυτής, και τα εγκλήματα των άρθρων 187Α και 187Β του Ποινικού Κώδικα, καθώς και τα εγκλήματα των άρθρων 32-35 του ν. 4689/2020 (Α’103),

**ε)** νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου της 20ης Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου, και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής (ΕΕ L 141/05.06.2015) και τα εγκλήματα των άρθρων 2 και 39 του ν. 4557/2018 (Α’ 139),

**στ)** παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1), και τα εγκλήματα του άρθρου 323Α του Ποινικού Κώδικα (εμπορία ανθρώπων).

* 1. Οι εταίροι, οι νόμιμοι εκπρόσωποι, οι διαχειριστές, τα μέλη του Διοικητικού ή του Εποπτικού Συμβουλίου και εν γένει τα μέλη των οργάνων διοίκησής του Εταίρου που εκπροσωπώ, δεν έχουν βρεθεί ένοχοι σοβαρού επαγγελματικού παραπτώματος ή/και παραβιάσεων κανόνων δημόσιων προμηθειών αγαθών ή υπηρεσιών ή/και παραβιάσεων κανόνων εθνικών ή ενωσιακών επιχορηγήσεων, ενισχύσεων κ.λπ. ή/και για παρατυπίες κατά την έννοια του άρθρου 1 (2) του Κανονισμού 2988/1995 περί προστασίας των οικονομικών συμφερόντων της Ευρωπαϊκής Ένωσης.
	2. Δεν έχει ιδρυθεί υπό διαφορετική δικαιοδοσία επί σκοπώ καταστρατήγησης δημοσιονομικών, κοινωνικών ή άλλων νόμιμων υποχρεώσεων, προβλεπόμενων στην πραγματική χώρα προέλευσης.
	3. Δεν έχει ιδρύσει άλλο νομικό πρόσωπο υπό διαφορετική δικαιοδοσία επί σκοπώ καταστρατήγησης δημοσιονομικών, κοινωνικών ή άλλων νόμιμων υποχρεώσεων, προβλεπόμενων στην πραγματική χώρα προέλευσης.
	4. Δεν απασχολεί άτομα και δεν συνεισφέρει κεφάλαια σε οργανώσεις ή άτομα για τα οποία ο γνωρίζει ή υποπτεύεται ότι υποστηρίζουν ή εμπλέκονται με άλλο τρόπο στην τρομοκρατία ή ότι βρίσκονται σε οποιονδήποτε κατάλογο σχετικό με την τρομοκρατία που έχει εκδοθεί από το Υπουργείο Εσωτερικών του Ηνωμένου Βασιλείου, την κυβέρνηση των ΗΠΑ, τα Ηνωμένα Έθνη ή την Ευρωπαϊκή Ένωση.
	5. Δεν σχετίζεται καθ’ οιονδήποτε τρόπο με ρωσικά συμφέροντα και κατά την δραστηριοποίηση του συμμορφώνεται πλήρως με όλες τις ισχύουσες κυρώσεις που επηρεάζουν τις συναλλαγές με πρόσωπα που συνδέονται με τη Ρωσία ή/και τη Λευκορωσία, συμπεριλαμβανομένων, ενδεικτικά, των περιορισμών που περιλαμβάνονται στο άρθρο 5ια του κανονισμού του Συμβουλίου (ΕΕ) αριθ. 833/2014 της31ης Ιουλίου 2014 σχετικά με περιοριστικά μέτρα λόγω των ενεργειών της Ρωσίας που αποσταθεροποιούν την κατάσταση στην Ουκρανία, όπως τροποποιήθηκε από τον με αριθ. 2022/578 Κανονισμό του Συμβουλίου (ΕΕ) της 8ης Απριλίου 2022.
	6. Είναι φορολογικά και ασφαλιστικά ενήμερος και θα είναι φορολογικά και ασφαλιστικά ενήμερος καθ’ όλη τη διάρκεια υλοποίησης του Έργου.
1. Ο ως άνω Εταίρος που εκπροσωπώ έχει την οργανωτική, οικονομική και λειτουργική ικανότητα υλοποίησης και ολοκλήρωσης του επιλεγέντος Έργου.
2. Ο ως άνω Εταίρος που εκπροσωπώ δεν είχε καθ’ οιονδήποτε τρόπο (άμεσα ή έμμεσα) ανάμειξη – συμμετοχή στην προετοιμασία της Πρόσκλησης του Προγράμματος και εν γένει δεν ενήργησε ούτε θα ενεργήσει αθέμιτα, παράνομα ή καταχρηστικά σε όλα τα στάδια του Προγράμματος, δηλαδή από την υποβολή της υποψηφιότητας του, την εκτέλεση και ολοκλήρωση της σύμβασης επιχορήγησης, αλλά και μετά την ολοκλήρωση αυτής. Ειδικότερα, δηλώνω υπεύθυνα ότι ο ως άνω Εταίρος που εκπροσωπώ (ενδεικτικά):
* δεν διέθετε ούτε διαθέτει εσωτερική - προνομιακή πληροφόρηση, πέραν των στοιχείων που περιήλθαν στη γνώση και στην αντίληψη του μέσω των δημόσιων εγγράφων του Προγράμματος,
* δεν ενήργησε ούτε θα ενεργήσει παράνομες πληρωμές για διευκολύνσεις, εξυπηρετήσεις ή υπηρεσίες που αφορούν στην αξιολόγηση της αίτησης επιχορήγησης, στη σύναψη της σύμβασης επιχορήγησης ή/και στον έλεγχο εκτέλεσης της σύμβασης επιχορήγησης,
* δεν προσέφερε ούτε θα προσφέρει, άμεσα ή έμμεσα, οποιαδήποτε υλική εύνοια, δώρο ή αντάλλαγμα σε υπαλλήλους ή μέλη συλλογικών οργάνων των Ιδρυμάτων, καθώς και σε συζύγους και συγγενείς (εξ αίματος ή εξ αγχιστείας κατ’ ευθεία μεν γραμμή απεριορίστως, εκ πλαγίου δε έως και τέταρτου βαθμού) ή συνεργάτες αυτών ούτε χρησιμοποίησε ή θα χρησιμοποιήσει τρίτα πρόσωπα για να διοχετεύσουν χρηματικά ποσά στα προαναφερόμενα πρόσωπα,
* δεν επιχείρησε ούτε θα επιχειρήσει να επηρεάσει με αθέμιτο τρόπο τη διαδικασία λήψης αποφάσεων των Ιδρυμάτων, ούτε παρείχε ή θα παρέχει παραπλανητικές πληροφορίες οι οποίες ενδέχεται να επηρεάσουν ουσιωδώς τις αποφάσεις τους στο πλαίσιο του Προγράμματος,
* δεν έχει προβεί ούτε θα προβεί, άμεσα ή μέσω τρίτων προσώπων, σε οποιαδήποτε πράξη ή παράλειψη που έχει ως στόχο α. την παραπλάνηση οποιουδήποτε προσώπου ή οργάνου του των Ιδρυμάτων εμπλεκομένου σε οποιαδήποτε διαδικασία σχετική με το Πρόγραμμα, β. την απόκρυψη πληροφοριών από τα Ιδρύματα και γ. τον εξαναγκασμό του ή/και την αθέμιτη απόσπαση από τα Ιδρύματα ρητής ή σιωπηρής συγκατάθεσης στην παραβίαση ή παράκαμψη νόμιμων ή συμβατικών υποχρεώσεων που σχετίζονται με το Πρόγραμμα,
* θα απέχει από οποιαδήποτε εν γένει συμπεριφορά που συνιστά σοβαρό επαγγελματικό παράπτωμα και θα μπορούσε να θέσει εν αμφιβόλω την ακεραιότητά του.
1. Περαιτέρω δηλώνω υπεύθυνα ότι:
* Μεταξύ αφενός του Εταίρου που εκπροσωπώ και αφετέρου του Φορέα Υλοποίησης δεν συντρέχει οποιαδήποτε κατάσταση (ακόμα και ενδεχόμενη) σύγκρουσης συμφερόντων, λόγω προσωπικών, οικογενειακών, οικονομικών, πολιτικών, επαγγελματικών ή άλλων σχέσεων μεταξύ των ιδίων, των μελών τους, των εταίρων τους, των μελών των οργάνων διοίκησης, των νόμιμων εκπροσώπων, των υπαλλήλων και εν γένει συνεργατών τους.
* Μεταξύ αφενός του Εταίρου που εκπροσωπώ και του Φορέα Υλοποίησης και αφετέρου των Ιδρυμάτων δεν συντρέχει οποιαδήποτε κατάσταση σύγκρουσης συμφερόντων (ακόμη και ενδεχόμενη), λόγω προσωπικών, οικογενειακών, οικονομικών, πολιτικών, επαγγελματικών ή άλλων σχέσεων μεταξύ των μελών, των εταίρων, των μελών των οργάνων διοίκησης, των νόμιμων εκπροσώπων, των υπαλλήλων και εν γένει συνεργατών του Εταίρου που εκπροσωπώ ή/και του Φορέα Υλοποίησης με όργανα, στελέχη της διοίκησης, μέλη του προσωπικού και εν γένει συνεργάτες των Ιδρυμάτων που εμπλέκονται καθ’ οιονδήποτε τρόπο στις διαδικασίες υλοποίησης του Προγράμματος.
* Μεταξύ αφενός του Εταίρου που εκπροσωπώ και του Φορέα Υλοποίησηςκαι αφετέρου των προμηθευτών ή/και υπεργολάβων τους, δεν συντρέχει οποιαδήποτε κατάσταση σύγκρουσης συμφερόντων (ακόμη και ενδεχόμενη), λόγω προσωπικών, οικογενειακών, οικονομικών, πολιτικών, επαγγελματικών ή άλλων σχέσεων μεταξύ των μελών, των εταίρων, των μελών των οργάνων διοίκησης, των νόμιμων εκπροσώπων, των υπαλλήλων και εν γένει συνεργατών του Εταίρου που εκπροσωπώ και του Φορέα Υλοποίησης με όργανα, στελέχη της διοίκησης, μέλη του προσωπικού και εν γένει συνεργάτες των προμηθευτών και υπεργολάβων.
* Δεν συντρέχει οποιουδήποτε άλλου τύπου ή αιτίας κατάσταση σύγκρουσης συμφερόντων (ακόμη και ενδεχόμενη) μεταξύ αφενός του Εταίρου που εκπροσωπώ και αφετέρου του Φορέα Υλοποίησης, αλλά και μεταξύ αφενός του Εταίρου που εκπροσωπώ και του Φορέα Υλοποίησης και αφετέρου των Ιδρυμάτων, των προμηθευτών ή/και υπεργολάβων του Εταίρου που εκπροσωπώ και του Φορέα Υλοποίησης, καθώς και εν γένει οποιουδήποτε άλλου προσώπου αντλεί περιουσιακά ή άλλης φύσεως οφέλη από την υλοποίηση του Έργου.
* Ο Εταίρος που εκπροσωπώ θα δηλώσει τα Ιδρύματα, αμελλητί με την περιέλευση σε γνώση του, οποιαδήποτε κατάσταση (ακόμη και ενδεχόμενη) σύγκρουσης συμφερόντων.
1. Ο ως άνω Εταίρος που εκπροσωπώ δίδει ήδη δια της παρούσας την άδεια στα Ιδρύματα το δικαίωμα να δημοσιεύσουν την επωνυμία και το λογότυπο/σήμα του, το αντικείμενο του επιχορηγούμενου Έργου, το ποσό της επιχορήγησης, καθώς και όποια άλλη συναφή πληροφορία αξιολογήσει ότι χρήζει δημοσίευσης για την εξυπηρέτηση των σκοπών του Προγράμματος.
2. Ο ως άνω υπ’ εμού εκπροσωπούμενος Εταίρος έχει λάβει πλήρη και σαφή γνώση της Ενημέρωσης περί Προστασίας Δεδομένων Προσωπικού Χαρακτήρα που αφορά στις δραστηριότητες επεξεργασίας προσωπικών στο πλαίσιο του Προγράμματος από τα Ιδρύματα, η οποία βρίσκεται αναρτημένη, ελευθέρως προσβάσιμη, στην ιστοσελίδα του Ιδρύματος Μποδοσάκη.
3. Ο ως άνω υπ’ εμού εκπροσωπούμενος Εταίρος θα γνωστοποιεί με κάθε πρόσφορο μέσο σε όλα τα σχετιζόμενα με την υλοποίηση του Έργου πρόσωπα την Ενημέρωση περί Προστασίας Δεδομένων Προσωπικού Χαρακτήρα που αφορά στις δραστηριότητες επεξεργασίας προσωπικών στο πλαίσιο του Προγράμματος από τα Ιδρύματα, η οποία συνοδεύει βρίσκεται αναρτημένη, ελευθέρως προσβάσιμη, στην ιστοσελίδα του Ιδρύματος Μποδοσάκη.
4. Ο ως άνω υπ’ εμού εκπροσωπούμενος Εταίρος θα υλοποιήσει το επιλεγέν Έργο με απόλυτο σεβασμό στα προσωπικά δεδομένα όλων των σχετιζόμενων με την υλοποίηση της προσώπων και σε απόλυτη συμμόρφωση προς το οικείο κανονιστικό πλαίσιο (Γ.Κ.Π.Δ., ν. 4624/2019, κατευθυντήριες και νομολογία της ΑΠΔΠΧ κ.λπ.).
5. Ο ως άνω υπ’ εμού εκπροσωπούμενος Εταίρος θα υλοποιήσει το Έργο δίχως να θίγονται καθ’ οιονδήποτε τρόπο δικαιώματα διανοητικής (πνευματικής και βιομηχανικής) ιδιοκτησίας οποιουδήποτε εμπλεκόμενου προσώπου ή/και τρίτων.
6. Ο ως άνω υπ’ εμού εκπροσωπούμενος Εταίρος αναγνωρίζει ότι ως "ιστορικό" νοείται κάθε δεδομένο, τεχνογνωσία ή πληροφορία - ανεξαρτήτως μορφής ή φύσης (υλικό ή άυλο), συμπεριλαμβανομένων τυχόν δικαιωμάτων όπως τα δικαιώματα διανοητικής (πνευματικής και βιομηχανικής) ιδιοκτησίας, τα οποία: α) κατείχε ο Εταίρος πριν υπογράψει τη σύμβαση επιχορήγησης και β) είναι αναγκαία για την υλοποίηση του Έργου ή την εκμετάλλευση των αποτελεσμάτων του.
7. Περαιτέρω, ο ως άνω υπ’ εμού εκπροσωπούμενος Εταίρος αναγνωρίζει ότι ως "αποτελέσματα" που παράγονται στο πλαίσιο του Έργου, νοείται κάθε υλικό ή άυλο αποτέλεσμα του Έργου, ανεξάρτητα από τη μορφή ή τη φύση του, είτε μπορεί να προστατευθεί είτε όχι, καθώς και κάθε συνδεδεμένο δικαίωμα, συμπεριλαμβανομένων των δικαιωμάτων διανοητικής (πνευματικής και βιομηχανικής) ιδιοκτησίας και δεσμεύεται ότι τα αποτελέσματα δεν θα αποτελέσουν αντικείμενο εμπορικής – κερδοσκοπικής εκμετάλλευσης από τον ίδιο ή οποιοδήποτε τρίτο πρόσωπο.
8. Ο ως άνω υπ’ εμού εκπροσωπούμενος Εταίρος παρέχει στα Ιδρύματα πλήρη και ακώλυτη πρόσβαση στο ιστορικό που προσδιορίζεται ως αναγκαίο για την υλοποίηση του Έργου. Ο ως άνω υπ’ εμού εκπροσωπούμενος Εταίρος αναγνωρίζει ότι εάν το ιστορικό υπόκειται σε δικαιώματα τρίτων, ο ίδιος πρέπει να διασφαλίσει ότι είναι σε θέση να συμμορφωθεί με τις ως άνω υποχρεώσεις του όπως θα εξειδικευτούν στην οικεία σύμβαση επιχορήγησης. Ο ως άνω υπ’ εμού εκπροσωπούμενος Εταίρος αναγνωρίζει ότι τα Ιδρύματα έχουν το δικαίωμα να χρησιμοποιούν μη ευαίσθητες πληροφορίες σχετικά με το Έργο, υλικό και έγγραφα που λαμβάνουν από τον Εταίρο (ιδίως περιλήψεις προς δημοσίευση, παραδοτέα, καθώς και κάθε άλλο υλικό, όπως εικόνες ή οπτικοακουστικό υλικό, σε έντυπη ή ηλεκτρονική μορφή) για σκοπούς πολιτικής, πληροφόρησης, επικοινωνίας, διάχυσης και δημοσιότητας, κατά τη διάρκεια του Έργου ή μετά από αυτήν.
9. Ο ως άνω υπ’ εμού εκπροσωπούμενος Εταίρος χορηγεί ήδη δια της παρούσας δήλωσης στα Ιδρύματα το δικαίωμα χρήσης του ιστορικού, των αποτελεσμάτων του Έργου, του υλικού, των εγγράφων και των πληροφοριών του Εταίρου με τη μορφή δωρεάν, μη αποκλειστικής και αμετάκλητης παγκόσμιας άδειας χρήσης, η οποία περιλαμβάνει τα ακόλουθα δικαιώματα (ενδεικτικά):
10. **χρήση για ιδίους σκοπούς** [ιδίως τη διάθεσή τους σε πρόσωπα που εργάζονται για τα Ιδρύματα, την αντιγραφή ή την αναπαραγωγή τους εν όλω ή εν μέρει, σε απεριόριστο αριθμό, καθώς και την κοινοποίησή τους μέσω υπηρεσιών ενημέρωσης του Τύπου],
11. **διανομή στο κοινό** (ιδίως τη δημοσίευση σε έντυπη μορφή και σε ηλεκτρονική ή ψηφιακή μορφή, τη δημοσίευση στο διαδίκτυο, ως αρχείο με δυνατότητα λήψης ή χωρίς δυνατότητα λήψης, τη μετάδοση μέσω οποιουδήποτε καναλιού, τη δημόσια προβολή ή παρουσίαση, την κοινοποίηση μέσω υπηρεσιών πληροφόρησης του Τύπου ή τη συμπερίληψη σε ευρέως προσβάσιμες βάσεις δεδομένων ή ευρετήρια),
12. **επιμέλεια ή αναδιατύπωση** [συμπεριλαμβανομένης της συντόμευσης, της σύνοψης, της εισαγωγής άλλων στοιχείων (π.χ. μετα-δεδομένα, λεζάντες, άλλα γραφικά, οπτικά, ηχητικά ή κειμενικά στοιχεία), της εξαγωγής τμημάτων (π.χ. αρχεία ήχου ή βίντεο), της διαίρεσης σε τμήματα, της χρήσης σε συλλογή],
13. **μετάφραση,**
14. **αποθήκευση** σε έντυπη, ηλεκτρονική ή άλλη μορφή,
15. **αρχειοθέτηση**,
16. **επεξεργασία,** ανάλυση, συγκέντρωση του υλικού, των εγγράφων και των πληροφοριών που λαμβάνονται καιπαραγωγή παράγωγων έργων.
17. Ο ως άνω υπ’ εμού εκπροσωπούμενος Εταίρος αναγνωρίζει ότι τα Ιδρύματα διατηρούν το δικαίωμα να εξουσιοδοτούν τρίτους να ενεργούν εξ ονόματός του ή να παραχωρούν υπο-άδειες σε τρίτους για τους σκοπούς και τρόπους χρήσης που αναφέρονται στα πιο πάνω στοιχεία.
18. Ο ως άνω υπ’ εμού εκπροσωπούμενος Εταίρος αναγνωρίζει ότι τα πιο πάνω δικαιώματα χρήσης χορηγούνται για όλη τη διάρκεια των σχετικών δικαιωμάτων βιομηχανικής ή πνευματικής ιδιοκτησίας.
19. Ο ως άνω υπ’ εμού εκπροσωπούμενος Εταίρος αναγνωρίζει ότι, εάν το ιστορικό, τα αποτελέσματα του Έργου, το υλικό, τα έγγραφα ή πληροφορίες του Εταίρου υπόκεινται σε ηθικά δικαιώματα ή περιουσιακά δικαιώματα τρίτων (συμπεριλαμβανομένων των δικαιωμάτων πνευματικής ιδιοκτησίας ή των δικαιωμάτων φυσικών προσώπων επί της εικόνας και της φωνής τους), ο ίδιος ο Εταίρος οφείλει να διασφαλίζει την απόκτηση των απαραίτητων αδειών και εγκρίσεων από τους ενδιαφερόμενους κατόχους δικαιωμάτων, ώστε τα Ιδρύματα να ασκούν ακώλυτα τα πιο πάνω δικαιώματα χρήσης, άλλως σε περίπτωση που οποιοδήποτε πρόσωπο εναντιωθεί στην ως άνω χρήση υποχρεούται να αποκαθιστά κάθε συναφή ζημία των Ιδρυμάτων.
20. Ο Εταίρος που εκπροσωπώ αναγνωρίζει ότι οφείλει να τηρεί εμπιστευτικά όλα τα δεδομένα, έγγραφα ή άλλο υλικό (σε οποιαδήποτε μορφή) που χαρακτηρίζονται εγγράφως ως ευαίσθητα ("ευαίσθητες πληροφορίες") στο πλαίσιο Προγράμματος.
21. Ο Εταίρος που εκπροσωπώ δεσμεύεται να προσκομίσει πριν από την υπογραφή της οικείας σύμβαση επιχορήγησης (αλλά και κατά τη διάρκεια υλοποίησης του επιλεγέντος Έργου έως την πλήρη ολοκλήρωση του) όποια, ευλόγως αναγκαία, έγγραφα ζητηθούν από τα Ιδρύματα, και μεταξύ άλλων ενδεικτικά τα εξής:
22. Καταστατικό/συστατικό έγγραφο, νομίμως δημοσιευμένο, όπως τροποποιημένο ισχύει.
23. Νομιμοποιητικά έγγραφα για την αρμοδιότητα εκπροσώπησης του / των υπογράφοντος /ντων την παρούσα υπεύθυνη δήλωση και την τυχόν σύμβαση επιχορήγησης.
24. Με την πιο πάνω ιδιότητα μου έχω, δίχως οποιονδήποτε περιορισμό, την εξουσία για την υποβολή της παρούσας Υπεύθυνης Δήλωσης και για την υπογραφή της σχετικής σύμβασης επιχορήγησης για λογαριασμό του ως άνω Εταίρου τον οποίο εκπροσωπώ ως εκ τρίτου συμβαλλόμενου.
25. Αναγνωρίζω πως σε περίπτωση που διαπιστωθεί με οποιοδήποτε πρόσφορο μέσο ότι οποιαδήποτε εκ των δηλώσεων που περιλαμβάνονται στην παρούσα τυγχάνει αναληθής – ανακριβής, ο Φορέας Υλοποίησης ενδέχεται να απενταχθεί από το Πρόγραμμα δια καταγγελίας της οικείας σύμβασης επιχορήγησης, με αποτέλεσμα να υποχρεούται να αποδώσει τυχόν εισπραχθέντα ποσά επιχορήγησης ή/και να υποβληθεί και σε έτερα μέτρα - κυρώσεις που θα ορίζονται στη σύμβαση επιχορήγησης ή/και τον νόμο.
26. Ο Εταίρος που εκπροσωπώ αναλαμβάνει την υποχρέωση, όπως εκάστοτε θα εκπροσωπείται, να ενημερώνει αμελλητί, εγγράφως και κατά τρόπο απολύτως αιτιολογημένο τα Ιδρύματα σε περίπτωση που οποτεδήποτε εις μέλλον, και δη κατά την εκτέλεση του Έργου έως και την πλήρη υλοποίηση του, επέλθει οποιαδήποτε μεταβολή σε ό,τι αφορά στις πιο πάνω δηλώσεις, εγγυήσεις και δεσμεύσεις που δίδει δια της παρούσας, αναγνωρίζω δε ότι σε περίπτωση που παραλείψει να προβεί στην αμέσως ανωτέρω γνωστοποίηση ο Φορέας Υλοποίησης ενδέχεται να απενταχθεί από το Πρόγραμμα δια καταγγελίας της οικείας σύμβασης επιχορήγησης, με αποτέλεσμα να υποχρεούται να αποδώσει τυχόν εισπραχθέντα ποσά επιχορήγησης ή/και να υποβληθεί και σε έτερα μέτρα – κυρώσεις που θα ορίζονται στη σύμβαση επιχορήγησης ή/και τον νόμο.
27. Ενεργώντας για λογαριασμό του πιο πάνω Εταίρου που εκπροσωπώ, αναγνωρίζω ότι η παρούσα δήλωση μου, αλλά και η οικεία σύμβαση επιχορήγησης που θα συναφθεί για το επιλεγέν Έργο διέπονται από το ελληνικό δίκαιο και για οποιαδήποτε διαφορά σε ό,τι αφορά στην εγκυρότητα, την ερμηνεία και την εφαρμογή των όρων τους αποκλειστικά αρμόδια για την επίλυση της θα είναι τα καθ’ ύλην αρμόδια Δικαστήρια της πόλης των Αθηνών.
28. Τέλος, δηλώνω ότι, η παρούσα δήλωση μου θα συνιστά αναπόσπαστο σώμα της οικείας σύμβασης επιχορήγησης που θα υπογραφεί μεταξύ του Εταίρου που εκπροσωπώ ως εκ τρίτου συμβαλλόμενου, του Φορέα Υλοποίησης και των Ιδρυμάτων αντίστοιχα.

Ο Δηλών - Η Δηλούσα

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. *Η παρούσα Δήλωση επέχει θέση ΥΠΕΥΘΥΝΗΣ ΔΗΛΩΣΗΣ του Ν. 1599/1986, το γνήσιο της υπογραφής του δηλούντος/ της δηλούσας εκπροσώπου θεωρείται μέσω gov.gr. και συνυποβάλλεται ηλεκτρονικά με την αίτηση προς λήψη Επιχορήγησης από το Πρόγραμμα για το πιο πάνω Έργο/Δράση.*  [↑](#footnote-ref-2)
2. *Σύμφωνα με το άρθρο 2 της Συνθήκης «Η Ένωση εδράζεται στις αρχές του σεβασμού της ανθρώπινης αξιοπρέπειας, της ελευθερίας, της δημοκρατίας, της ισότητας, του κράτους δικαίου και του σεβασμού των ανθρωπίνων δικαιωμάτων, συμπεριλαμβανομένων των δικαιωμάτων των προσώπων που ανήκουν σε μειονότητες. Αυτές οι αρχές είναι κοινές στα Κράτη – Μέλη σε μία κοινωνία όπου υπερέχουν ο πλουραλισμός, οι μη δυσμενείς διακρίσεις, η ανοχή, η δικαιοσύνη, η αλληλεγγύη και ισότητα μεταξύ γυναικών και ανδρών.». Μεταξύ άλλων, η Χάρτα απαγορεύει «κάθε διάκριση βασιζόμενη στο φύλο, στη φυλή, στο χρώμα, στην εθνικότητα ή στην κοινωνική προέλευση, στα γενετικά χαρακτηριστικά, στη γλώσσα, στη θρησκεία ή στα πιστεύω ή σε οποιαδήποτε άλλη γνώμη, στη συμμετοχή σε μειονοτικές ομάδες, στην περιουσιακή κατάσταση, στη γέννηση, σε μειονεξίες, στην ηλικία ή στον σεξουαλικό προσανατολισμό».*  [↑](#footnote-ref-3)
3. <https://www.keepingchildrensafe.global/international-child-safeguarding-standards> [↑](#footnote-ref-4)